als_Latn dik_Latn sag_Latn
NJU JORK (Reuters) – Studim: Kokat e kompanive më të mëdha amerikane mund të jenë të zënë në dhomën e bordit, por ata janë “të fikur” kur vjen te mjedisi shoqëror, sipas një studimi që thotë se shefat ekzekutivë (CEO) duhet të jenë më të lidhur me klientët e tyre.
Kërkimi u drejtua nga ditari UberCEO.com që pa në listën e 100 CEO më të mirë të 2009 të “Fortune” për të përcaktuar sa prej tyre përdornin Facebook, Twitter, Linkedln, Wikipedia, apo kishin një ditar – dhe gjetën se ata mungonin përgjithësisht nga komuniteti shoqëror mediatik në rritje.
Studimi gjeti vetëm 2 CEO që kishin llogari Twitter dhe 81 përqind e tyre nuk kishin faqe Facebook personale.
Vetëm 13 CEO kishin profile në faqen e rrjetit profesional Linkedln. Tre CEO dolën të kishin më shumë se 80 lidhje, por ata ishin që të gjithë nga kompanitë teknologjike – Michael Dell nga prodhuesi i kompjuterëve Dell Inc., Gregory Spierkel nga distributori i produkteve teknologjike Ingram Micro Inc., dhe John Chambers nga Cisco Systems Ltd.
Tre çereku i CEO-ve kishin disa lloj të dhënash në Wikipedia, por afërsisht një e treta e tyre kishin të dhëna të kufizuara ose informacion të vjetër si tituj të pasaktë, ose mungesë burimesh.
Asnjë prej 100 CEO të Fortune nuk kishte ditar digjital (blog).
“Është tronditëse që CEO-t më të mirë mund të shfaqen kaq të shkëputur nga mënyra e komunikimit të klientëve të tyre. Ata po japin përshtypjen se janë të shkëputur, të paangazhuar dhe të pa interesuar”, tha Sharon Barclay, redaktor i UberCEO.com, i cili është ekzekutivi i firmës së marrëdhënieve me publikun “Blue Trumpet Group”.
“Pa dyshim se rregullat si “Sarbanes-Oxley” dhe “Reg-FD” i bëjnë CEO-të kujdesshëm rreth komunikimit lirshëm, por ata po humbasin një mundësi përrallore për t’u lidhur me audiencën e tyre të planifikuar dhe të rrisin dukshmërinë e kompanisë së tyre”, tha Barclay, duke iu referuar rregullave të raportimeve financiare që synojnë të mbrojnë investitorët.
Faqet e rrjeteve shoqërore po buçasin, grafikët e fundit nga “Nielson Online” tregojnë që numri i minutave të harxhuara në to në Shtetet e Bashkuara është dyfishuar vitin e fundit.
(Herë të lexuara: 197)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn